നിയമ നടപടിയല്ല പാരിദോഷികം മാതൃകയായി സല്മാന് ഖാനെ തടഞ്ഞ ഉദ്യോഗസ്ഥന് X മുംബൈ വിമാനത്താവളത്തില് സുരക്ഷാ നടപടികള് പാലിക്കാതെ പ്രവേശിക്കാന് ശ്രമിച്ച ബോളിവുഡ് താരം സല്മാന് ഖാനെ ഉദ്യോഗസ്ഥന് തടയുന്ന ദൃശ്യങ്ങള് സമൂഹമാധ്യമങ്ങളില് വൈറലായിരുന്നു. ഇപ്പോഴിതാ തന്റെ ജോലി കൃത്യമായി ചെയ്തതിന് ഉദ്യോഗസ്ഥന് പാരിദോഷികം നല്കിയിരിക്കുകയാണ് സിെഎഎസ്എഫ്. സിഎഎസ്എഫ് എസ്ഐ സോംനാഥ് മൊഹന്തിയാണ് പാരിദോഷികത്തിന് അര്ഹനായത്. അതേസമയം ഉദ്യോഗസ്ഥനെതിരെ നടപടിയെടുത്തുവെന്നും മാധ്യമങ്ങളോട് സംസാരിക്കാതിരിക്കാന് ഫോണ് പിടിച്ചുവച്ചുവെന്നുമുള്ള റിപ്പോര്ട്ടുകള് വാസ്തവ വിരുദ്ധമാണെന്ന് സിഎഎസ്എഫ് പറഞ്ഞു. ടൈഗര് ത്രീ എന്ന സിനിമയുടെ ചിത്രീകരണത്തിനായി റഷ്യയിലേക്ക് പോകുവാനാണ് സല്മാന് വിമാനത്താവളത്തിലെത്തിയത്. താരം വരി തെറ്റിച്ച് അകത്ത് കയറുവാന് ശ്രമിക്കുമ്ബോള് സിഐഎസ്എഫ് ഉദ്യോഗസ്ഥന് തടയുകയും വരിയില് നില്ക്കാന് ആവശ്യപ്പെടുകയും ചെയ്തു. ആരാധകര്ക്ക് ഫോട്ടോ എടുക്കുന്നതിന് താരം മാസ്ക് നീക്കം ചെയ്യുകയും ചെയ്തിരുന്നു. നിലവില് ടൈഗര് ത്രീയുടെ ചിത്രീകരണം റഷ്യയില് പുരോഗമിക്കുകയാണ്. മനീഷ് ശര്മ സംവിധാനം ചെയ്യുന്ന ചിത്രത്തില് കത്രിന കൈഫാണ് നായിക. ഇമ്രാന് ഹാഷ്മിയും ചിത്രത്തില് പ്രധാന കഥാപാത്രത്തെ അവതരിപ്പിക്കുന്നുണ്ട്. TAGS: Popular X TAGS: